Tallinna Euroopa Kool

pisi|Tallinna Euroopa Kooli hoone aadressil Tehnika 18
Tallinna Euroopa Kool on Tallinnas tegutsev, rahvusvahelise kogukonna lastele mõeldud haridusasutus. 

Kool alustas tegevust 26. augustil 2013 Sihtasutus Innove struktuuriüksusena, et anda Eestis resideerivale rahvusvahelisele kogukonnale haridust Euroopa koolide põhikirja konventsiooni alusel välja töötatud õppekava järgi. 

Kooli direktor on alates 2022. aasta augustist Ian Karell.

 Ajalugu 
Kool tegutses esimesel paaril aastal Ülemiste Citys aadressil Keevise 2, kuhu koliti ajutiselt ka Eesti Rahvusvaheline Kool. Samal ajal kavandati aadressil Juhkentali 18 asuva riigi omandis oleva hoone põhjalikku ümberehitamist. Pärast ümberehitust pidid mõlemad koolid kolima Juhkentali 18 õppehoonesse.Tallinna Euroopa Kool alustab tööd Ülemiste Citys. Delfi, 1. oktoober 2012.

Tallinna Euroopa Kooli esimeseks direktoriks valiti Olavi Otepalu, kes seni oli töötanud kooli käivitamise projektijuhina ja kellel oli varasemast pikaajaline koolijuhtimise kogemus.

2016/2017. õppeaastal toimusid õpingud inglise, saksa, prantsuse, hispaania, itaalia, soome ja eesti keeles.

2016. aastal õppis ja töötas koolis ligi 190 õpilast ja 65 töötajat 40 riigist.

Alates 2018. aasta septembrist tegutseb Tallinna Euroopa Kool hoones Kassisaba ja Kalamaja piiril Kelmikülas aadressil Tehnika 18, kus varem oli tegutsenud Tallinna Transpordikool. Hoone rekonstrueeriti kaasaja tingimustele vastavaks ja kõik ajaloolised hoone fassaadid ja soklid korrastati. Ehitusliku mahuna lisati kompleksile vaid eri tiibu ühendavad ehitised: 1930. aastate ja 1970. aastate mahtude vahele galerii, mis esimese korruse tasandil kulgeb osaliselt pandusena. Peahoone ja võimlakompleksi vaheline ühenduslüli ehitati olemasolevate tehniliste ruumide peale.Tallinna Euroopa Kool. ETS Nordi veebisait. Hoone mahutab 600 õpilast, seega suurenes kooli õppekohtade arv ligi 400 võrra. Tallinna Euroopa Kool on suurima õpilaste arvuga rahvusvahelist haridust andev kool Eestis.Täna avati Tallinna Euroopa Kooli uus hoone. Pressiteade. Haridus- ja Teadusministeeriumi veebisait, 4. september 2018.

Viited

 Välislingid 
 Kooli koduleht

Kategooria:Põhja-Tallinna koolid